Leyla Məmmədbəyova - Vikipediya

# Leyla Məmmədbəyova

### Vikipediya, açıq ensiklopediya - ویکیپدیا ، آچیق انسایکلوپدیا

LEYLA MƏMMƏDBƏYOVA
Tam Adı | Leyla Ələsgər qızı Məmmədbəyova
Doğum Tarixi | 1909
Doğum Yeri | Bakı
Ölüm Tarixi | 1989
Ölüm Yeri | Bakı

Leyla Ələsgər qızı Məmmədbəyova (1909-1989). Azərbaycan təyyarəçisi idi. Azərbaycanda, Qafqazda, həmçinin bütün Cənubi Avropada və Yaxın Şərqdə ilk qadın təyyarəçisi idi. Filmdə İştirak edən.

## [redaktə / تحریر] Həyatı

Məmmədbəyova sənət təhsilini Bakı aeroklubunda almış və ilk uçuşunu 1931-ci ildə yerinə yetirmişdir. Təhsilini 1932-ci ildən Moskvada davam etdirən Məmmədbəyova 1933-cü il, martın 17-də Moskvanın Tuşino aerodromunda U-2 təyyarəsindən paraşüt ilə atlanaraq Sovet İttifaqının ikinci qadın paraşütçüsü olmuşdur (Nina Kamnevadan sonra). 1934-cü ildə Cənubi Qafqaz respublikaları arasında keçirilən paraşütçülər yarışında birinci yeri tutmuş və 1941-ci ilədək artıq aviasiya mayoru olmuşdu. Sonralar sənətini Bakı aeroklubunda müəllim kimi davam etdirmişdir.

Yetkinlik yaşına çatmamış dörd uşaq anası (uşaqlarının sayı cəmi altı nəfər idi) mayor Məmmədbəyovanın Böyük Vətən müharibəsində iştirakından imtina edildi.

Leyla Məmmədbəyova "İsmət" filmində.

Aeroklubun bağlanmasına görə o, desantçı və paraşütçü kurslarını tədris etməyə icazə almışdı. O, müharibə illəri ərzində yüzlərlə desantçı və 4 min paraşütçü hazırlayıb cəbhəyə yollamışdı. Onların arasında iki nəfər Sovet İttifaqı Qəhrəmanı adına layiq görülmüşdür. Məmmədbəyova təyyarəçi karyerasını 1949-ci ildə son uçuş ilə başa çatdırmış, sonralar OADKYC-nin Bakı filialında sədr müavini kimi çalışmışdır. 1961-ci ildə isə o artıq təqaüdə çıxdı.

Leyla Məmmədbəyovanın böyük oğlu Firudin İkinci Dünya müharibəsində, kiçik oğlu Xanlar isə Qarabağda vuruşmuşdur.

Qadın təyyarəçiyə bir sıra şer və kinofilm həsr olunmuş, 1995-ci ildə haqqında sənədli film də çəkilmişdir. 1934-cü ildə çəkilən "İsmət" bədii filmi məhz Leyla xanıma ithaf olunmuşdur.

## [redaktə / تحریر] Filmoqrafiya

### [redaktə / تحریر] İştirak etdiyi Filmlər

1. İsmət (1934)-Özü (Tammetrajlı Bədii Film)

## [redaktə / تحریر] Daxili Keçid

- Azərbaycan Kinosu

Retrieved from "http://az.wikipedia.org../../../l/e/y/Leyla_M%C9%99mm%C9%99db%C9%99yova_3671.html"

Kateqoriyalar: İştirak edənlər | 1909-Doğulanlar və Vəfat edənlər | 1989-Doğulanlar və Vəfat edənlər | Bakıda Doğulanlar və Vəfat edənlər

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar

##### Başqa dillərdə

- English
- Français
- Русский
- Türkçe